Барбуда

Барбуда () — Кариб диңгезенең Кече Антиль утраулары төркемендә урнашкан утрау. Антигуа һәм Барбуда дәүләтенең утрауларының берсе. Халыкның төп өлеше Кодрингтон шәһәрендә яши. Халкы — 1634 кеше (2011).

 Географиясе 
Барбуда Антигуадан төньякка 40 км ераклыкта урнашкан, утраудан көньякта Монсеррат һәм Гваделупа утраулары, төньякта һәм көнбатышта Невис, Сент-Китс, Сен-Бартелеми һәм Изге Мартин утраулары урнашкан. Утрауның мәйданы 161 км2 тәшкил итә, иң югары ноктасы — төньяк-көнчыгышта урнашкан Линдсей тавы (44 м).Antigua and Barbuda  — Britannica Online Encyclopaedia Берничә мәгарә бар.

Утрауның күп өлеше урман белән капланган, фауна һәм флора Антигуага караганда яхшырак саклана. Лагуна-тыюлыкта фрегатлар яши. Утрауда елгалар һәм күлләр юк, саф су чишмәләрдән алына.

Барбуда утравы субтропик климатка ия, температура 18 °C — 45 °C арасында үзгәрергә мөмкин. Ел дәвамында уртача 1000 мм явым-төшем була.

 Тарихы 
Колумбның икенче экспедициясе утрауга 1493 елда килгәндә, анда араваклар яшәгән. Испания һәм Франциянең беренче поселклары Бөекбританиягә караган, ул 1666 елда утрауда колония нигезли.

1685 елда утрауны Кодрингтон бер туганнар арендага бирелә, алар шул ук исемдәге шәһәрне нигезли. Кодрингтоннар гаиләсе утрау җирләрен азык-төлек үстерү өчен куллана, шулай ук Антигуадагы үз шикәр плантацияләренә коллар ташыйлар. 1740 елларда утрауда берничә кол күтәрелеше була, алар 1834 елда азат ителәләр.

1981 елның 1 ноябрендә утрау Милләтләр Берләшмәсе әгъзасы Антигуа һәм Барбуданың аерылгысыз өлеше буларак бәйсезлек ала. 1989 елгы сайлауларда Барбуда бәйсезлеге өчен хәрәкәт милли парламентта урын алырга бик аз тавыш ала (71).

2017 елда «Ирма» давылы вакытында утрау инфраструктурасының 95%-тан артыгы җимерелгән. 2019 елга халыкның күпчелеге утрауга әйләнеп кайткан.

 Туризмы 
Барбуданың климат үзенчәлекләре, кеше кулы тимәгән пляжлар һәм географиясе күп еллар дәвамында туристларны җәлеп итә. Барбуда Кодрингтон аэропорты белән хезмәттәшлек итә, шулай ук Антигуа белән паром элемтәсе була. Актив ял итү төрләре йөзү, дайвинг, балык тотуны үз эченә ала. 2017 елның августына утрауда ике генә курорт калган, «Ирма» ураганына кадәр тагын берничәсе төзелергә планлаштырылган.

Популяр истәлекле урыннар арасында фрегатлар тыюлыгы, Мартелло манарасы, XIX гасыр форты һәм ике ташлы петроглифлар индеецлар мәгарәсе бар. Башка истәлекле урыннар арасында Дарби мәгарәсе, Хайленд-хаус (Виллибоб дип атала), XVIII гасыр Кодрингтон гаиләсе йорты җимерекләре һәм бай гаиләләрне коллардан аерып торган аерылу стенасы бар.

 Искәрмәләр 

 Әдәбият 




 Сылтамалар 

 Рәсми сайт 
Төркем:Антигуа һәм Барбуда